Document ID: /roh_data/filtered/fineweb-2-filterrobots_roh.jsonl.gz/38555

La luffa giuvna è naschida quest onn. Ella è vegnida tschiffada enturn las 23:00 uras dal tren e tutga probabel tar il triep da Valgronda. Quel è da chasa en la regiun tranter Glion, la Val Sumvitg e la Lumnezia ed ha gì quest onn l'emprima giada pitschens.
Tar la segunda luffa, ch'è vegnida la medema notg sut in auto, sa tracti il pli probabel d'ina femella da l'onn passà, dal triep dal Calanda. La collisiun è immediat vegnida annunziada. Damai ch'i ha gì be intgins chavels al lieu da l'accident ha il guardiaselvaschina lantschà ina tschertga. L'animal hajan ins lura chattà mort. Omadus lufs vegnan surdads a l'Universitad da Berna per identifitgar els exact.
Auter cumportament durant l'enviern
Pervi da la naiv en la muntogna èsi il mument da quintar ch'ils lufs tschertgan nutriment en las valladas e datiers da vitgs. Observaziuns duess ins annunziar al guardiaselvaschina.
Ord l'archiv:
RTR novitads 14:00